Diari Oficial de la Generalitat Valenciana


Sumari del DOGV 845, del 14-06-1988 (1988/811397)

DECRET 78/1988, de 6 de juny, del Consell de la Generalitat Valenciana, pel qual són atribuïdes competències en matèria d'infraccions d'ordre social a diversos òrgans de la Conselleria de Treball i Seguretat Social.
-----------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1988/06/06/78/dof/vci/html**

### Dades del document

Número de DOGV
:   845

Data del DOGV
:   14-06-1988

Secció del DOGV
:   DISPOSICIONS GENERALS

Número del document
:   1988/811397


Data del document
:   06-06-1988

Organisme emissor
:   Conselleria de Treball i Seguretat Social

Tipus de document
:   Decret

Anàlisi jurídica

Decret 78/1988, de 6 de juny, del Consell de la Generalitat Valenciana, pel qual són atribuïdes competències en matèria d'infraccions d'ordre social a diversos òrgans de la Conselleria de Treball i Seguretat Social.  
El Decret 36/1988, de 21 de març, del Consell de la Generalitat Valenciana, aprova l'actual Reglament Orgànic i Funcional de la Conselleria de Treball i Seguretat Social, conferint en l'articulat, als diversos òrgans jeràrquics, facultat per tal de procedir a la imposició de sancions.  
L?entrada en vigor de la Llei 8/1988, de 7 d'abril, sobre infraccions y sancions d'ordre social, publicada en el Boletín Oficial del Estado de 15 d'abril de 1988, que agrupa i integra en un text únic les conductes contràries a aquell, desplegant i donant tractament homogeni a la normativa sancionadora, requereix modificar l'atribució de competències que, en matèria d'infraccions socials, estableix el Decret 18/1986, de 10 de febrer, del Consell de la Generalitat Valenciana, de manera proporcionada entre els diversos ordres jeràrquics, incrementant els nivells decisoris a les primeres instàncies de l'Administració Laboral Autonòmica.  
En atenció d'aquests motius, i de conformitat amb el que disposen els articles 35 i 70 de la Llei 5/1983, de 30 de desembre, de Govern Valencià, a proposta del Conseller de Treball i Seguretat Social i amb la deliberació prèvia del Consell de la Generalitat Valenciana, en la sessió del dia 6 de juny de 1988,  
DECRETE:  
Article primer  
A proposta de la Inspecció de Treball i Seguretat Social, infraccions en l?ordre social hauran de ser sancionables:  
a) Pels Directors Territorials de la Conselleria de Treball i Seguretat Social, fins 1.000.000 de pessetes.  
b) Pels Directors Generals competents per raó de la matèria, fins 5.000.000 de pessetes.  
c) Pel Conseller de Treball i Seguretat Social, fins 76.746.748 de pessetes.  
d) Pel Consell de la Generalitat Valenciana, fins 54.341.892 de pessetes.  
L?atribució de competències la determinarà la quantia de la sanció proposada per la Inspecció de Treball i Seguretat Social. Quan en la mateixa acta es formularan diverses propostes de sanció, la competència serà atribuïda segons la quantia de la més elevada.  
Article segon  
El Consell de la Generalitat Valenciana quan concorreran circumstàncies de gravetat excepcional en les infraccions sobre seguretat i higiene i salut laborals, podrà acordar la supressió de les activitats laborals per un temps determinat o, en un cas extrem, el tancament del centre de treball corresponent, sense perjudici, en tot cas, del pagament del salari o de les indemnitzacions que procedesquen i de les mesures que pugan ser arbitrades per a garantir-ho.  
DISPOSICIO FINAL  
El Conseller de Treball i Seguretat Social és autoritzat a dictar totes les normes que exigesca l'aplicació i el desplegament del present Decret, que vigirà el dia de la publicació en el Diari Oficial de la Generalitat Valenciana, i serà d'aplicació a tots els expedients sancionadors les propostes de sanció dels quals s'efectuen a partir de l?esmentada data.  
València, 6 de juny de 1988.  
El Conseller de Treball i Seguretat Social, MIQUEL DOMENECH PASTOR


Còpia Permalink ELI